שחרור (סרט)

"שחרור" (באנגלית: "Emancipation") הוא סרט פעולה היסטורי אמריקאי משנת 2022 בבימויו של אנטואן פוקואה. הסרט מבוסס על סיפורו האמיתי של אדם בשם גורדון, ששמו בסרט הוא "פיטר", עבד לשעבר, ותצלומי גבו החשוף, לאחר שהולקה בכבדות, אשר פורסמו ברחבי העולם ב-1863, מה ששימש כהוכחה לתנועה לביטול העבדות לגבי אכזריותה של העבדות האמריקאית.<ref name="Bidding"></ref> בסרט מככבים ויל סמית', בן פוסטר ושרמיין בינגווה.

הסרט הוקרן לראשונה בוושינגטון די. סי. ב-1 באוקטובר 2022, ויצא לאקרנים בבתי קולנוע נבחרים ב-2 בדצמבר 2022, לפני יציאתו בשירות הסטרימינג ב-9 בדצמבר 2022 על ידי אפל TV פלוס.

== עלילה ==
לאחר שהולקה כמעט למוות, עבד בשם פיטר בורח ממטע בלואיזיאנה ועושה את דרכו צפונה, שם הוא מצטרף לצבא האיחוד.

== שחקנים ==
* ויל סמית' – פיטר
* בן פוסטר – פאסל
* שרמיין בינגווה – דודיאן
* סטיבן אוג – סמל הווארד
* מוסטפא שאקיר – אנדרה קאיו
* טימותי האטון – סנטור ג'ון ליונס
* גילברט אוואר – גורדון
* גרנט הארווי – לידס
* רוני ג'ין בלווינס – הרינגטון
* ג'באר לואיס – תומאס
* מייקל לוואה – ג'ון
* אהרון מוטן – נואלס
* אימני פולום – בטסי

== הפקה ==
ב-15 ביוני 2020 דווח, כי אנטואן פוקואה יביים את הסרט בכיכובו של ויל סמית'.<ref name="DeadlineArticle1"></ref> המפיק ג'ואי מקפרלנד, שהחל לחקור ולפתח את הסרט ב-2018, גייס את ויליאם קולאז' לכתוב את התסריט.<ref name="VarietyArticle1"></ref> על יצירת הסרט אמר פוקווה:

האחים וורנר, MGM, ליונסגייט וסרטי יוניברסל הגישו הצעות על הסרט לפני שאפל זכתה בסופו של דבר בזכויות הפצה עבור יותר מ-130 מיליון דולר.<ref></ref><ref></ref> באוגוסט 2021 הצטרפו לצוות השחקנים בן פוסטר, שרמיין בינגווה, גילברט אוואור ומוסטפא שאקיר.<ref name="deadline-aug21"></ref> סמית' הרוויח 35 מיליון דולר על חלקו בסרט.<ref></ref>

שלב הצילומים היה צפוי להתחיל ב-3 במאי 2021, בלוס אנג'לס.<ref name="Production"></ref> מאוחר יותר הוא היה אמור להתחיל ב-21 ביוני 2021, בג'ורג'יה,<ref name="Filming" /> אך ב-12 באפריל, הוכרז שהסרט יצולם במקום אחר עקב חוק יושר הבחירות של 2021 . סמית' ופוקווה אמרו בהצהרה משותפת: "איננו יכולים במצפון טוב לספק תמיכה כלכלית לממשלה שחוקקה חוקי הצבעה רגרסיביים שנועדו להגביל את הגישה לבוחרים".<ref name="Filming"></ref><ref></ref> דווח כי שינוי המיקום עלה כ-15 מיליון דולר.<ref name="Filming" /> הצילומים התקיימו בניו אורלינס מ-12 ביולי עד 21 באוגוסט 2021.<ref name="VarietyInsight"></ref> ב-2 באוגוסט, הצילומים נעצרו למשך חמישה ימים כתוצאה ממספר בדיקות חיוביות למחלת נגיף קורונה.<ref></ref> ליהוקים נוספים לסרט הוכרזו בנובמבר ובדצמבר.<ref></ref><ref></ref>

במאי 2022 יציאת הסרט נדחתה לשנת 2023, כשהסיבות לכך היו עיכובים רבים בהפקה, התקרית שבה היה מעורב ויל סמית' בטקס פרסי אוסקר ה-94, ולוח זמנים צפוף של סרטים מחברת אפל.<ref></ref> לאחר מכן הסרט הועבר לתאריך שלו בדצמבר 2022.

== הפצה ==
הקרנה של הסרט נערכה בוועידת החקיקה השנתית ה-51 של הקרן השחורה של הקונגרס בוושינגטון די. סי., ב-1 באוקטובר 2022, כשסמית' ופוקווה נכחו כדי לקיים דיון שאלות ותשובות לאחר מכן.<ref></ref> הוא גם הוקרן בלוס אנג'לס, ב-24 באוקטובר 2022.<ref></ref> הסרט צפוי לצאת לאקרנים בבתי הקולנוע ב-2 בדצמבר 2022, ולאחר מכן ב-9 בדצמבר באפל TV פלוס.<ref></ref>

== תגובות ==
באתר Rotten Tomatoes, כ-61% מתוך 23 ביקורות הן חיוביות, עם דירוג ממוצע של 6.2/10.<ref></ref> Metacritic הקצה לסרט ציון ממוצע משוקלל של 59 מתוך 100 על סמך 11 ביקורות של מבקרים, מה שמצביע על "ביקורות מעורבות או ממוצעות".<ref></ref>

== קישורים חיצוניים ==

== הערות שוליים ==

קטגוריה:סרטי 2022
קטגוריה:סרטי מרדף אמריקאיים
קטגוריה:סרטים שבוימו על ידי אנטואן פוקואה
קטגוריה:אפל TV פלוס: סרטים
קטגוריה:סרטים אמריקאיים המבוססים על סיפור אמיתי